Nariadenie Komisie (ES) č. 2701/94
zo 7. novembra 1994,
ktoré mení a dopĺňa prílohy I, II, III a IV k nariadeniu Rady (EHS) č. 2377/90 ustanovujúcemu postup spoločenstva pri stanovení maximálnych hladín rezíduí veterinárnych liečiv v potravinách živočíšneho pôvodu
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva na stanovenie maximálnych hladín rezíduí veterinárnych liečiv v potravinách živočíšneho pôvodu [1], naposledy zmenenom a doplnenom nariadením Komisie (ES) č. 1430/94 [2], a najmä na jeho články 6, 7 a 8,
keďže od prijatia nariadenia boli prílohy veľa raz zmenené a doplnené; keďže z dôvodu ich počtu, komplexnosti a ich rozptýlenosti medzi rôznymi Úradnými vestníkmi Európskych spoločenstiev sú texty ťažko použiteľné a tak chýba prehľad, ktorý by mal byť nevyhnutnou vlastnosťou každej legislatívy; keďže majú byť preto ustálené; keďže pri tej istej príležitosti názov a chemická vlastnosť niektorých zlúčenín má byť upravená alebo upresnená a určité chyby by mali byť opravené;
keďže opatrenia ustanovené v tomto nariadení sú v súlade so stanoviskom Výboru pre prispôsobenie technického pokroku smerníc o odstraňovaní technických prekážok v obchode sektoru veterinárnych liečiv,
PRIJALA TOTO NARIADENIE:
Článok 1
Prílohy I, II, III a IV k nariadeniu (EHS) č. 2377/90 sa týmto menia a dopĺňajú tak, ako je ustanovené v prílohe k tomuto nariadeniu.
Článok 2
Toto nariadenie nadobúda účinnosť 60. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. novembra 1994